open-index/open-wikipedia-markdown huggingface dataset:
Jean-Michel Charlier

**Jean-Michel Charlier** (; født 30. oktober 1924 i Liège, død 10. juli 1989) var en belgisk tegneserieforfatter og medgrunnlegger av det kjente fransk-belgiske tegneserier seriemagasinet *[[Pilote]]*.

Jean-Michel Charlier var en belgisk tegneserieforfatter, og sjef for tegneseriemagasinet Pilote. I 1945 fikk han jobb som tegner for World Press som i hovedsak samarbeidet med Spirou magasinet. Året etter innledet han et mangeårig samarbeid med tegneren Victor Hubinon (1924–1979). Etter få år sluttet Charlier, etter råd fra Joseph Gillain (Jijé) (1914–1980)), med alt tegnearbeid og fokuserte kun på å planlegge og skrive manus til serier.

Sammen med Hubinon, Albert Uderzo (f. 1927) og René Goscinny (1926–1977) grunnla han i 1955 tegneseriebyrået Edifrance og seriemagasinet Pistolin. I 1959 var han også med og etablerte det innflytelsesrike seriemagasinet Pilote in 1959, hvor han var redaktør. Allerede i første nummer var han involvert i to av seriene, Tanguy og Laverdure med Uderzo og ikke minst Sjørøveren Rødskjegg med Hubinon.

I 1963 besøkte han USA. I løpet av oppholdet foretok han en rundreise i det amerikanske vesten som inspirerte ham til å skape serien Fort Navajo, senere kjent som Blueberry som han fikk tegneren Jean Giraud (Moebius) (1938–2012) som på den tiden jobbet som kommersiell illustratør, til å tegne.

Jean-Michel Charlier døde i 1989 I Saint-Cloud, Frankrike. Alle hans hovedserier har blitt videreført av andre forfattere som i flere tilfeller ble valgt av Charlier selv.

## Referanser


## Eksterne lenker
*
Monte Testaccio

**Monte Testaccio**, omtrent «[potte]skårberget» er en kunstig høyde sør i antikkens Roma som ble til ved deponering av knuste leirkar i det som nå er bydelen Testaccio strks sør for Aventinen. Navnet er sammensatt av det latinske og det italienske navnet for leirskår: *Testae* respektive *cocci*, og høyden kalles også *Monte dei Cocci*.

Det består av leirskår fra leirtøy, amforaer som varer ble transportert i til Romas elvehavn i antikken. Amforene kunne vanligvis - men ikke alltid - gjenbrukes. For transportkarene for blant annet olivenolje var engangsforpakninger. Olivenoljen ble helt over i store kar av leire og amforaene da slått i stykkerr. Monte Testaccio består av bitene av disse og er 35 meter høyt. Det er blitt beregnet å inneholde rester av 53 millioner kal som sammenlagt har inneholdt seks milliarder liter olivenolje.

Deponeringen begynte en gang i de første årtier e.Kr. og da ble skårene etterlatt planløst der. Senere skjedde det på et kontrollert vis der de ble plassert i terrasser, og for å ta bort stanken fra råtnende olivenolje ble lagene kalket. Kalken fungerte da som et bindemiddel tll haugen og har bevart skrirttegn på skårene. Det dreier seg om merker fra for eksempel oljeprodusentene, skippere og tollen, noe som hjelper med å studere romerrikets økonomiske, byråkratiske og logistiske apparat for produksjon og distribusjon av næringsmiddel.

I middelalderen brukte man haugen til skuespill og til påske ble det gjennomført religiøse tablåer der Monte Testaccio fungerte som Golgata, Jesu forsfestelsessted. Rundt haugen ble det gravd inn vinkjellere på 1600-tallet ettersom skårene skaper en varmeveksel der den luftige haugen kjøler den varme sommerluften og mildner vinterluften. En del av haugens skår ble benyttet til fyllmasse i bygg i nærheten.

## Referanser


## Litteratur
* Dressel, H. 1878. *Ricerche sul monte testaccio.* Rome : Salviucci, 1878.
* Rodriguez Almeida, E. 1980. "Alcuni aspetti della topografia e dell' archeologia attorno al monte Testaccio." In JM Blazquez Martinez, ed. *Produccion y comercio del aceite en la antiguedad* (Madrid): 103-31. 
* Rodriguez Almeida, E. 1984. *Il Monte Testaccio, ambiente, storia, materiale.* Rome: Quasar. 
* Rodriguez Almeida, E. & Remesal Rodríguez, José. 1994. *Excavaciones arqueológicas en el Monte Testaccio (Roma).* Madrid : Ministerio de Cultura, Dirección General de Bellas Artes y Archivos, Instituto de Conservación y Restauración de Bienes Culturales. 
* Remesal Rodríguez J. (2019) Monte Testaccio (Rome, Italy). In: Smith C. (eds) Encyclopedia of Global Archaeology. Springer, Cham. https://doi.org/10.1007/978-3-319-51726-1_3331-1

## Eksterne lenker
*
Federico Coria

**Federico Coria** (født 9. mars 1992 i Rosario) er en argentinsk profesjonell tennisspiller.

I juni 2018 ble Coria utestengt fra tennis i åtte måneder for å unnlate å rapportere om forsøk på kampfiksing i 2015, og for ikke å samarbeide i den påfølgende etterforskingen.

Han er bror til French Open 2004-finalist Guillermo Coria.

## Referanser


## Eksterne lenker
*
João Domingues

**João Domingues** (født 1993) er en portugisisk tennisspiller, som deltar på ATP-touren.

Han debuterte for Portugal i Davis Cup i 2015. 

20. mai 2019 ble Domingues ranket som nr. 160 i verden, hans høyeste ranking i karrieren.

## Referanser


## Eksterne lenker
*
Attila Balázs

**Attila Balázs** (født 27. september 1988 i Budapest) er en ungarsk tennisspiller.

Han kom inn blant de 100 best rankede for første gang i februar 2020 da han nådde semifinalen i Rio Open 2020. Han har også vunnet to Challenger-titler. I Grand Slam-sammenheng har han en 2. runde i French Open som beste resultat.

## Referanser


## Eksterne lenker
*
Situasjonens herre

***Situasjonens herre*** (originaltittel: ***Along Came Jones***, også vist i Norge som ***Jones ordner opp***) er en amerikansk westernkomedie fra 1945, regissert av Stuart Heisler. I hovedrollen spiller Gary Cooper, Loretta Young og Dan Duryea. Filmen handler om en intetanende og harmløs cowboy som blir forvekslet med en farlig banditt og havner i et virvar av livsfarlige situasjoner.

## Skuespillere

* Gary Cooper som Melody Jones.
* Loretta Young som Cherry de Longpre.
* William Demarest som George Fury.
* Dan Duryea som Monte Jarrad.
* Frank Sully som Avery de Longpre.
* Don Costello som Leo Gledhill.
* Walter Sande som Ira Waggoner.
* Russell Simpson som Pop de Longpre.
* Arthur Loft som en Sheriff
* Willard Robertson som Luke Packard.
* Ray Teal som Kriendler.
* Lane Chandler som Boone.
* Erville Alderson som en bartender (ukreditert)
* Hank Bell som Posse Rider (ukreditert)

## Referanser


## Eksterne lenker
*
Federico Gaio

**Federico Gaio** (født 5. mars 1992 i Faenza) er en italiensk profesjonell tennisspiller, som deltar på ATP-touren.

Han har vunnet 4 turneringer på Challenger-touren, og har en 1. runde i US Open som beste resultat i Grand Slam-sammenheng.

19. august 2019 ble han ranket som nr. 144 i verden, hans høyeste ranking i karrieren.

## Referanser


## Eksterne lenker
*
Pyjamas eller ikke?

***Pyjamas eller ikke?***  (originaltittel: *Oh, Kay!*) er en amerikansk romantisk stumfilm-komedie fra 1928 regissert av Mervyn LeRoy, og med Colleen Moore i hovedrollen.

## Skuespillere
* Colleen Moore som Lady Kay Rutfield
* Lawrence Gray som Jimmy Winter
* Alan Hale som Jansen
* Ford Sterling som Shorty McGee
* Claude Gillingwater som dommer Appleton
* Julanne Johnston som Constance Appleton
* Claude King som Jarlen av Rutfield
* Edgar Norton som Lord Braggot
* Percy Williams som en hovmester
* Fred O'Beck som kaptein Hornsby

## Referanser


## Eksterne lenker
*
Thiago Seyboth Wild

**Thiago Seyboth Wild** (født 10. mars 2000 i Marechal Cândido Rondon) er en brasiliansk profesjonell tennisspiller, som deltar på ATP-touren.

Han vant juniorfinalen under US Open 2018 mot italienske Lorenzo Musetti (6–1, 2–6, 6–2).

1. mars 2020 vant han sin første ATP-tittel ved å slå Casper Ruud i finalen av Chile Open.

14. september 2020 ble han ranket som nr. 106 i verden, hans høyeste ranking i karrieren.

## Referanser


## Eksterne lenker
*
22. serierunde i Bundesliga 2019/20

**22. runde i [[Bundesliga 2019-2020]]** startet med  &ndash;  fredag 14. februar 2020, hoveddelen av kampene ble spilt lørdag 15. februar mens runden ble avsluttet med  &ndash;  søndag 16. februar.










## Kampfakta
**Fredag 14. februar**

**Lørdag 15. februar**






**Søndag 16. februar**



## Referanser
Gianluca Mager

**Gianluca Mager** (født 1. desember 1994 i Sanremo) er en italiensk profesjonell tennisspiller, som deltar på ATP-touren.

Han ble ranket blant de 100 beste for første gang i februar 2020 etter å kommet til finalen i Rio Open 2020. Han har vunnet tre titler på Challenger-touren.

## Referanser


## Eksterne lenker
*
Moderne ungdom (1925)

***Moderne ungdom***  (originaltittel: *We Moderns*) er en amerikansk romantisk stumfilm-komedie fra 1925 regissert av John Francis Dillon, og med Colleen Moore i hovedrollen. 

Filmen anses i dag tapt.

## Handling
En opprørsk, ung britisk kvinne begynner å gå imot det hun mener er foreldrenes gammeldagse syn. Selv om hun blir romantisk tiltrukket av en stabil, hardtarbeidende ingeniør ved navn John, innleder hun likevel et flørtende forhold til forfatteren Oscar - som allerede er gift med en annen kvinne.

Både John og foreldrene hennes forsøker å fraråde henne fra å fortsette hennes affære med Oscar, Men desto mer de prøver å overbevise, jo mer fast bestemt blir hun på forholdet deres. Det oppstår snart en rekke uforutsette komplikasjoner.

## Skuespillere
* Colleen Moore som Mary Sundale
* Jack Mulhall som John Ashler
* Carl Miller som Oscar Pleat
* Claude Gillingwater som Sir Robert Sundale
* Clarissa Selwynne som Lady Kitty Sundale
* Cleve Moore som Dick Sundale
* Marcelle Corday som Theodosia
* Tom McGuire som Beamish
* Blanche Payson som Johanna
* Dorothy Seastrom som Dolly Wimple
* Louis Payne som Sir William Wimple

## Referanser


## Eksterne lenker
*
Santa Maria Madre della Provvidenza a Monte Verde

**Santa Maria Madre della Provvidenza**, også kjent som **Santa Maria Madre della Provvidenza a Monte Verde**, er en katolsk sognekirke i Rome, dedisert til Jomfru Maria. Kirken ligger på Via Donna Olimpia i quartiere Gianicolense, som også kalles Monte Verde.

## Beskrivelse
Kirken ble oppført i 1937 etter tegninger av arkitekten Tullio Rossi og ble konsakrert samme år. Siden 1973 er Santa Maria Madre della Provvidenza kardinalprestkirke.

Interiøreys fresker er utførte av Igino Cupelloni (1918–2008).

## Kardinalprester
*Luis Aponte Martínez (1973–2012)
*Orani João Tempesta (2014–)

## Referanser


## Litteratur
*

## Eksterne lenker
*
Asiocnemis

***Asiocnemis*** er en slekt av biller som ligner smellere (Elateridae). 

## Utseende
Små til middelsstore (5,5-13 millimeter), avlange, mørke råtevedbiller, dekkvingene kan være delvis lysere. Oversiden er fint hårete og tett og fint punktert. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, lange, sagtakkede. Brystskjoldet (pronotum) er rundet, noe hvelvet, omtrent så langt som bredt, med litt uttrukne bakhjørner. innefor disse er bakkanten noe innbuktet. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede som eller litt smalere enn brystskjoldet, med tydelige lengdestriper. **Beina** er temmelig korte.

## Levevis
Artene har larver som lever i død ved, trolig av bartrær. De forekommer i høytliggende skoger.

## Utbredelse
Seks arter lever langs vestkysten av Nord-Amerika, én i Ecuador og Fransk Guyana, den siste arten i Øst-Sibir.

## Systematisk inndeling
Navnet blir av og til stavet *Asiocnemes*.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien linderåtevedbiller (Macraulacinae) Fleutiaux, 1922
****** Stammen Macraulacini Fleutiaux, 1922
******* Slekten ***Asiocnemis*** Mamaev, 1976
******** *[[Asiocnemis basalis]]* (LeConte, 1866)
******** *[[Asiocnemis bicolor]]* Otto, 2017 
******** *[[Asiocnemis boharti]]* Muona, 2000
******** *[[Asiocnemis hospitalis]]* (Blanchard, 1904)
******** *[[Asiocnemis mcclayi]]* Muona, 2000
******** *[[Asiocnemis morawitzi]]* (Semenov, 1891)
******** *[[Asiocnemis nitens]]* (Horn, 1886)

## Referanser


## Eksterne lenker
* bugguide.net - bildedatabase over nordamerikanske insekter
*
Quartiere Gianicolense

**Quartiere Gianicolense** er et kvarter sørvest i Roma. Navnet kommer fra høyden Gianicolo. Kvarteret har koden **Q.XII** og er del av Municipio XII. Det har et areal på 7.7682&nbsp;km². Romerne kaller som oftest kvarteret for **Monteverde**.

Gianicolense er ett av de første 15 distrikter som ble opprettet i 1911 og offisielt approbert i 1921.

I kvarteret finnes:
* Valle dei Casali
* Villa Doria Pamphilj
* Via Portuensis
* Mura Gianicolesi
*Istituto nazionale per le malattie infettive
* San Pancrazio
* Trasfigurazione di Nostro Signore Gesù Cristo
* Santa Maria del Carmine e San Giuseppe al Casaletto
* Santa Giuliana Falconieri
* Santa Maria Regina Pacis
* Santa Maria Madre della Provvidenza
* Santi Francesco e Caterina Patroni d’Italia
* Santa Teresa
* Nostra Signora de La Salette
* Santa Maria della Provvidenza
* Parrochia San Giulio (Rom)
* Parrochia San Damaso (Rom)
* Nostra Signora di Coromoto
* San Francesco di Sales a Via Portuense

## Referanser
Villa Doria Pamphilj

**Villa Doria Pamphilj** (eller **Villa Doria Pamphili**) er et stort parkanlegg ved Via Aurelia Antica i Roma vest for den historiske bydelen Trastevere, ca. 1,5&nbsp;km sør for Vatikanet. Den ble anlagt på 1600-tallet for familien ved samme navn og omgestaltet mot slutten av 1700-tallet av Francesco Bettini. Den dekker ca. 1,8&nbsp;km² og er såledet et av Romas største parkanlegg.

Til villaen hører det barokke landhuset *Casino del bel respiro* (eller *Casino Algardi*), bygd 1644–1652 av Alessandro Algardi (1598–1654) og Giovanni Francesco Grimaldi (1606–1680) for prins Camillo Pamphilj, en slektning av pave Innocens X. Den kom i statens eie i 1957.  Staten bruker den gjerne til representasjon, særlig tilø mottagelser for statsledere.

Det fant et slag sted her under *[[risorgimento]]*, i 1849. På dlagstedet bygde man i 1859–1860 en triumbue på det sted der *Casino dei Quattro Venti*, som vat blitt ødelagt under kampene, hadde stått. Den ble tegnet av arkitekten Andrea Busiri Vici (1817–1911). I 1960 bygde man gaten *Via Olimpica* gjennom parken. Siden 1971 har parken for det aller meste vært fritt tilgjengelig for almenheten.

Når italienere taler om *Villa Doria Pamphilj* sikts det til hele parken og dens regjeringstilhørige bygninger. Disse bygningene for seg er *Casino dell’Algardi* (etter arkitekten) eller *Casino del Bel Respiro*. 

## Referanser


## Litteratur
* Heinz-Joachim Fischer: *Rom. Zweieinhalb Jahrtausende Geschichte, Kunst und Kultur der Ewigen Stadt.* DuMont Buchverlag, Köln 2001, ISBN 3-7701-5607-2, S. 350–351.
* Anton Henze: *„Kunstführer Rom“.* Philipp Reclam GmbH, Stuttgart 1994, ISBN 3-15-010402-5, S. 309.
* Rossi, Giovanni Giacomo: *Villa Pamphilia, eiusque palatium, cum suis prospectibus, statuae, fontes, vivaria, theatra, areolae, plantarum, viarumque ordines, cum eiusdem villae absoluta delineatione.* Rubeis, Rom ca. 1675 (Digitalisierte Ausgabe der Universitäts- und Landesbibliothek Düsseldorf).

## Eksterne lenker
*
* Villa Doria Pamphili
*  Villa Pamphili
Saproxylobius

***Saproxylobius*** er en slekt av biller som ligner smellere (Elateridae). 

## Utseende
En liten (3-5 millimeter), avlang, svartbrun råtevedbille med lange og kraftige antenner. Antennene er over halve kroppslengden og sagtakkede. Pronotum er rundet, noe bredere enn langt, bakhjørnene litt tilbaketrukne. Dekkvingene er nokså jevnbrede med dype punktstriper.

## Utbredelse
Arten er kjent fra Laos , Malaysia og Taiwan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien kamråtevedbiller (Melasinae) Fleming, 1821
****** Stammen Xylobiini Reitter, 1911
******* Slekten ***Saproxylobius*** Leiler, 1990
******** *[[Saproxylobius crassicollaris]]* Leiler, 1990

## Referanser


## Litteratur

## Eksterne lenker

*
Clypeorhagus

***Clypeorhagus*** er en slekt av biller som ligner smellere (Elateridae). 

## Utseende
Små (ca. 4-5 millimeter), avlange, blankt svarte råtevedbiller. Hodet er forholdsvis lite og lett nedoverbøyd. Antennene er 11-leddete, sagtakkede, litt over halve kroppslengden. Brystskjoldet (pronotum) er rundet, litt bredere enn langt, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, jevnbrede, så brede som eller litt smalere enn brystskjoldet. De har tydelige lengdestriper. **Beina** er temmelig korte og spinkle.

## Levevis
Larvene utvikler seg i død ved, har blitt funnet på poppelslekten (*Populus*).

## Utbredelse
Arten er utbredt i Øst-Europa vest til Polen.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Melasinae Fleming, 1821
****** Stammen Dirhagini Reitter, 1911
******* Slekten ***Clypeorhagus*** Olexa, 1975
******** *[[Clypeorhagus clypeatus]]* (Hampe, 1850) - Øst-Europa 
## Eksterne lenker
* Bilde av ''Clypeorhagus clypeatus''
*
Piassavakost

**Piassavakost** er en kost med et langt skaft der kostens strå - av piassava - er festet ved flatt og oftest rektangulært trestykke. Den er egnet til kosting av grove underlag som for eksempel sementgulv og hageganger. Opprinnelig var kostens strå de grove fibrene fra palmeblader, men moderne kosters strå er gjerne av stiv plast. 

Ordet *piassava* stammer fra tupi via portugisisk *piassaba,  piaçaba, piaçava*, som betegner  palmebladsfibre. Ordet piassavakost turde ha vært i bruk i Norge siden midten av 1800-tallet.

De forskjellige aktuelle piassavasorter er *ekte* eller *brasiliansk piassava* hentey fra Parápiassavapalmen *Leopoldinia piassaba* som vokser ved en sideelv  tll Rio Negro, Bahiapiassavapalmen (*Attalea funifera*) som vokser i Brasiln, *afrikansk-* eller *Rafiapissava* som er fra Raphia vinifera eller Raphia farinifera som anses å være av ringere kvalitet. Palmyra- eller Bassiapiassava hentes fra palmyrapalmen og anses som sammenlignbar med kitulpiassavaen som hentes fra Kitulpalmen. Madagaskar- eller vonitrapiassavaen fås fra Madagaskarpiassavapalmen, Dypsis fibrosa, som imidlertid er av lavere kvalitet.

## Referanser
Piassava

**Piassava**, eller **piaçava**, **piaçaba**, **piasaba**, **pissaba**, **piassaba** og **piaçá** er et plantefiberprodukt fra brasilianske palmer: *[[Attalea funifera]]* og *[[Leopoldinia piassaba]]*. De vokser øst i landet, men er egentlig vidt utbredt; mye piassava kommer fra et område som strekker seg inn i Venezuela og i noen grad Colombia.

Piassava brukes gjerne til å lage koster, børster og mapper.

Ordet er opprinnelig indiansk, fra språket tupi før det ble fikk spredning via portugisisk.

## Referanser


## Litteratur
* Exploration of the Valley of the Amazon Vol. I by Lieutenant William Lewis Herndon (1853) chapter 14, p.&nbsp;285
* *[[Webster's Dictionary|Webster's Revised Unabridged Dictionary]]* (1913)
Hans Blom Peterson

**Hans Blom Peterson**, gjerne omtalt som **H.B. Peterson**, (født 17. mai 1876 i Jeløy, død 15. oktober 1954) var en norsk næringslivsleder og politiker for Høyre. I første halvdel av 1900-tallet var han sagt å være den mektigeste mannen i Moss, og både i firmaet og i lokalsamfunnet ellers blei han omtalt som «Konsulen».

Peterson tok eksamen ved Aars og Voss' skole i Kristiania i 1894. Han blei vernepliktig offiser året etter og premierløytnant fra 1904. Han tok juridisk embetseksamen i 1900. Året etter blei han disponent i familiefirmaet M. Peterson & Søn og i Moss Cellulosefabrik, stillinger han hadde de neste femti åra. Han satsa langsiktig på å bygge ut cellulose- og papirproduksjonen i selskapet. Han var formann i De norske Papirfabrikanters Forening i 1913–20 og 1922–27 og kom slik til å prege norsk papirindustri. Fra 1927 til 1930 var han president i Norges Industriforbund. Han hadde også ledende posisjoner i andre deler av Østfolds næringsliv. Fra 1916 til 1933 var han vararepresentant i Statsbanenes hovedstyre. Fra 1902 var han fransk konsul i Moss.

Peterson var medlem av Moss bystyre fra 1905 til 1913, hertil ordfører fra 1911. Videre var han overformynder fra 1934. Han var innvalgt på Stortinget 1916–1918 fra Moss og Drøbak krets og satt da i sosialkomiteen. Han var mye brukt i offentlige komiteer og kommisjoner. Som eksempel kan nevnes kullforsyningskomiteen av 1917, utenrikskommisjonen av 1920, krisekomiteen av 1931 og kriserådet av 1934.

Han blei utnevnt til ridder av St. Olavs Orden. Han var også offiser av den franske Æreslegionen og officier de l'Instruction Publique. I 1999 blei han kåra til «Århundrets mossing».

Mange av H.B. Petersons slekt har vært statsråder og/eller stortingsrepresentanter: faren Theodor Peterson, oldefaren Momme Peterson, morfaren Johan Frederik Thorne, morbroren Johan Thorne og fetteren Ole Rømer Sandberg.

## Referanser




## Eksterne lenker
*
Negroland

**Negroland**, eller **Nigritia**, er  arkaiske uttrykk i europeisk kartografi, som beskriver indre områder av Vest-Afrika som fra europeisk synsvinkel er dårlig utforsket; man nøyer seg med å indikere at det er områder befolket av negre, det vil si svarte. Nordenfor var befolkningen lysere i huden.

Området var i alle fall den vestlige delen av regionen Sudan (som ikke skal forveksles med den senere staten Sudan). Uttrykket er sannsynligvis en oversettelse fra arabisk: *Bilad al-Sudan*, som betyr de sorte (folks) land, og som korresponderte med vestlige karttegneres Negroland eller Nigritia. På den tiden var området befolket av forskjellige folkegrupper som tildels hadde statsdannelser som europeere bare hadde vag kjennskap til, om overhodet: Noen av de største statene her var Bornuriket og Sokotokalifatet.

*Negroland* var en bredt belte mellom regionen Guinea i sør og *Zaara* eller *The Desart* i nord (Saharaørkenen). Herman Molls kart fra 1727 bruker annetsteds der også betegnelser som  Pepperkysten, Slave Coast og Gold Coast. En misoppfatning av elveløpene gjorde det naturlig for ham å plassere *Negroland* over et område som strakk seg helt vest til Atlanterhavet. Molls kart har ellers også betegnelser som fortsatt gir mening i moderne tid, som Gambia, Senegal, Mandinga og mange flere.

I 1823 ble omtrent det samme området avmerket som **Nigritia** på et amerikansk kart fra Fielding Lucas Jr..

Kartografisk er disse kart interessante tidsbilder: På denne tid har man en ganske god forståelse av kystene, og dermed er kartene nyttige for kystfart og handel. Noe vet man om innlandet; det er en rekke stedsnavn som helt åpenbart ikke er grepet ut av luften. For eksempel kjenner man til byen Kano (''Cano)'' men har ikke fått med seg hvilken retning elven Niger, den største elven i regionen rundt, renner. Med andre ord, Nigritia var et fantasibilde benyttet av europeiske kartografer. Man kan også se at for eksempel engelsk og fransk geografisk forståelse ikke var lik og ikke vokste helt i takt med hverandre.

## Litteratur
*Charles de Brosses, *Du culte des dieux fétiches, ou Parallèle de l'ancienne religion de l’Égypte avec la religion actuelle de Nigritie*, 1760, 285 p.
*Pierre Trémaux, *Voyage en Éthiopie, au Soudan oriental et dans la Nigritie, t. 1er : Égypte et Éthiopie*, Hachette, 1862.
*Antoine Edme Pruneau de Pommegorge, *Description de la Nigritie*, Chez Maradan, 1789, 284 p.
*Jean-Baptiste Gaby, *Relation de la Nigritie, contenant une exacte description de ses Royaumes & de leurs Gouvernements, la Religion, les Mœurs, Coustumes & raretez de ce Païs. Avec la découverte de la Rivière du Senega, dont on a fait une Carte particulière*, E. Couterot, 1689, 92 p.
*Encyclopædia Britannica 10th Edition (1902) Online - States of Central Africa

## Referanser
Blokken kraftverk

**Blokken kraftverk** er et vannkraftverk ved Hadselfjorden i Sortland kommune i Nordland.

Det utnytter et fall på 11 meter fra Nervatnet (Nedre Blokkvatnet). Vannet er oppdemmet ved utløpet og kan reguleres 0,5 meter. Innervatnet (Mellom Blokkvatnet) er også regulert.

Det er installert en francisturbin i 1946 som yter 100 kW. Årsproduksjon er 0,7 GWh.

Kraftverket ble bygget i 1917 av A/S Sortland Aktieværft for å skaffe elektrisk lys og drivkraft til bygda og verftet.

Det ble gitt konsesjon for vannuttak til kraftverket og et settefiskanlegg i 2008. 

## Referanser


## Kilder
* 
* NVE vannkraftdatabase
* Vesterålskraft - Ref forløperne til Vesterålens Kraftlag
ABE-reformen

**Avbyråkratiserings- og effektiviseringsreformen** (**ABE-reformen**) ble innført av Erna Solbergs regjering fra og med budsjettåret 2015 for å sikre mer effektiv drift i statlige virksomheter.

I proposisjonen til Stortinget, Prop. 1 S (2014–2015), uttalte regjeringen at den la til grunn en årlig produktivitetsvekst på 0,5 prosent i staten, og forutsatte at alle statlige virksomheter gjennomførte årlige tiltak for å øke produktiviteten. Det var i proposisjonen lagt vekt på at det skulle brukes mindre penger på byråkrati, slik at det ble skapt handlingsrom for prioriteringer i statsbudsjettet.

Reformen skulle føre til at deler av gevinstene fra mindre byråkrati og mer effektiv bruk av pengene skulle overføres i de årlige budsjettene til fellesskapet. Den årlige overføringen til fellesskapet ble satt til 0,5 prosent av alle driftsutgifter som bevilges over statsbudsjettet. Samlet sett var overføringen til fellesskapet, som følge av reformen, beregnet til 1,4 mrd. kroner det første året, 2015. I de påfølgende år er budsjettene til alle statlige virksomheter kuttet med 0,5-0,7 prosent årlig.

## Referanser


## Eksterne lenker

* 
*
Ragnvald Sverre Morterud

**Ragnvald Sverre Morterud** (født 1. september 1865 i Oslo, død 5. juni 1955) var en norsk lege, sanitetsoffiser og politiker for Høyre.

Morterud tok eksamen ved Aars og Voss' skole i 1883 og medisinsk embetseksamen i 1890. Han hadde deretter en karriere innen Hærens sanitet, blant annet som kaptein og sjef for 2. sønnenfjeldske sanitetskompani og seinere major og sjef for sanitetskorpsets 2. oppbud fram til 1930. Han dreiv samtidig privat praksis i Drøbak.

Han var medlem av Drøbak bystyre fra 1898 til 1904 og fra 1914 til 1925. Han var ordfører i 1902 og hadde ellers mange verv i kommunen og i den lokale Follo Sparebank.

Morterud var vararepresentant til Stortinget i tre perioder, først 1916–18 fra bykretsen Moss og Drøbak, deretter 1925–27 og 1928–30 fra kjøpstedene i Østfold og Akerhus. Han møtte rundt tre uker i 1916.

Han var fetter av Christian Theodor Holtfodt, som var forsvarsminister i Gunnar Knudsens andre regjering.

## Referanser




## Eksterne lenker
*
Matchbox

***Matchbox*** er en sang skrevet av Ike Turner som ble spilt inn med Ike Turner i 1958. I 1991 ble sangen gitt ut på albumet *[[Ike Turner 1958–1959]]*.

Kobna Holdbrook-Smith og Adrienne Warren spilte inn sangen og ga den ut på albumet *[[Tina – The Tina Turner Musical (album)|Tina – The Tina Turner Musical]]* i 2019.
Fabrice Martin

**Fabrice Martin** (født 11. september 1986 i Bayonne) er en fransk profesjonell tennisspiller, som kom til dobbelfinalen av French Open 2019 sammen med landsmannen Jérémy Chardy der de tapte mot det tyske paret Krawietz/Mies.

## Referanser


## Eksterne lenker
*
Utsikten (Hønefoss)

**Utsikten** (3, 4, 5, 6, 7, 8) er en vei på Lageshallen i Hønefoss. 

Utsikten er en liten stikkvei fra Lageshallveien som nås ved avkjøring fra Rabbaveien. Veien går sørover, i parallell med Kortveien. Den er preget av trehusbebyggelse, og ligger cirka 125 meter over havet. 

## Se også
* Gater i Hønefoss

## Referanser


## Eksterne lenker
*
Øvre Haldenveien

**Øvre Haldenveien** (2-20, kun partall) er en vei på Haldenjordet i Hønefoss. 

Øvre Haldenveien går fra Sagaveien, nordover, i parallell med Haldenveien. Den har en stikkvei østover til Haldenveien, og en vestover opp til Rabbaveien. Veien består av trehus, og ligger cirka 105 meter over havet.

## Se også
* Gater i Hønefoss

## Referanser


## Eksterne lenker
*
Laura Gjerløw

**Inger Laurina ''«Laura»'' Gjerløw** (født Flood 2. september 1862 i Heddal, død 20. juli 1948 i Oslo) var en norsk redaktør og forfatter.

## Familie
Laura Gjerløw var datter av sogneprest og ordfører Boye Joachim Flood av slekten Flood og hans hustru Inger Laurine Wright. Hun ble i 1885 gift med sogneprest Ragnvald Gjerløw (1853-1936) av slekten Gjerløw.

## Liv og virke
Laura Gjerløw var i 1910-1924 redaktør for det månedlige *Missionslæsning for kvindeforeninger* (som utkom som følgeblad til *Norsk Missionstidende*), en stilling hun overtok etter Bolette Gjørs bortgang. I 1922 utga hun den lille boken *[[Henriette Gislesen]]*, som omhandler en av landets fremste kvinnelige religiøse forfattere, etter oppfordring fra det norsk-amerikanske bladet *Familiens Magazin*.

Hun skrev flere fortellinger til en serie samlinger for barn og unge kalt *Lyngblomster*.

## Bibliografi
* 1922: *Henriette Gislesen*, Misjonsselskapet, Stavanger
* 1910-1924: *Missionslæsning for kvindeforeninger*, følgeblad til Norsk Missionstidende (redaktør)

## Referanser


## Kilder
*
Roger Grubben

**Roger Grubben** (født 4. juli 1969) er en norsk skiskyttertrener fra Hattfjelldal i Nordland, som av Ole Einar Bjørndalen har blitt karakterisert som «verdens beste skiskyttertrener».

Grubben ble ansatt som norsk landslagstrener for herrelandslaget i 2002, og fortsatte å samarbeide med Ole Einar Bjørndalen etter at han ga seg som landslagstrener i 2006.

5. august 2006 giftet Grubben seg med Linda Tjørhom og flyttet til Sirdal.

Grubben var igjen norsk landslagstrener fra 2012 til 2014 og tok sammen med Espen Nordby Andersen over herrelandslaget etter svenske Mikael Löfgren.

## Referanser


## Eksterne lenker
*
Kedge Business School

**Kedge Business School** er en fransk handelshøyskole med hovedsete i Bordeaux og Marseille og avdelinger i Toulon, Paris, Dakar, Suzhou og Shanghai. Skolen ble etablert i 2013 ved en sammenslåing av *Bordeaux école de management* (grunnlagt i 1874) og *Euromed Management* i Marseille (grunnlagt i 1872). Kedge ble rangert som den 31. beste europeiske handelshøyskolen i 2019 av Financial Times. Skolens ulike programmer er akkreditert av internasjonale AMBA, EQUIS, og AACSB. Skolen har kjente alumni innenfor næringsliv og politikk, deriblant Ayodelé Ikuesan og Denis Gargaud Chanut.

## Referanser


## Eksterne lenker
*
Kortveien

**Kortveien** kan vise til følgende veier og gater:
* Kortveien (Indre Østfold)
* Kortveien (Hønefoss) i Ringerike kommune
* Kortveien (Stange)
* Kortveien (Surnadal)
Tyriveien (Hønefoss)

**Tyriveien** er en vei på Storløkka i Hønefoss. Veien er cirka 100 meter lang, og går fra Storløkkaveien til Indre Løkkavei, og ligger cirka 92 meter over havet. 

Per 2021 er det ikke tilordnet noen husnumre til veien.

## Bildegalleri

## Se også
* Gater i Hønefoss

## Referanser


## Eksterne lenker
*
Joe South

**Joseph Alfred Souter** (født 28. februar 1940, død 5. september 2012), kjent som **Joe South**, var en sanger, låtskriver og gitarist fra Atlanta, Georgia, USA. Han ga ut en rekke album som soloartist og bidro på flere kjente plater som musiker, men er mest kjent for låtene han skrev. Han stod blant annet bak sangene «Games People Play» og «(I Never Promised You a) Rose Garden». Elvis Presley spilte inn «Walk a Mile in My Shoes», og Deep Purple fikk sin første hit med «Hush».

## Yngre år
South fikk en gitar i gave av sin far da han var 11. Han bygde sin egen radiostasjon hvor han fremførte sangene sine, og tok artistnavnet allerede i tenårene. Han kjørte rundt med senderen for å unngå Federal Communications Commission, som håndhever reglene for kringkasting i USA. Han fikk en liten slager med «The Purple People Eater Meets the Witch Doctor», som han skrev sammen med Jiles Perry Richardson jr. – «The Big Bopper». I 1959 spilte Gene Vincent inn «I Might Have Known» og «Gone Gone Gone».

## Karriere
South var allerede en fremgangsrik studiomusiker da han fikk en hit med «Games People Play»'. Tittelen var hentet fra et verk av psykiateren Eric Berne. Sangen innbragte ham en Grammy for beste låt i 1969. Hans egne utgivelser oppnådde ikke den samme kommersielle suksessen etterpå, men mange av låtene hans ble kjent i andres fortolkninger, som Lynn Andersons «(I Never Promised You a) Rose Garden».

Broren Tommy Souter tok livet sitt i 1971. South forsvant fra offentligheten etter *Midnight Rainbows* i 1975. Han vendte i 2009 tilbake med én ny innspilling, låten «Oprah Cried», som ble med som bonusspor på en gjenutgivelse av albumene *A Look Inside* (1972) og *So The Seeds Are Growing* (1971).

## Studioalbum
* *Introspect* (1968)
* *Games People Play* (1969)
* *Don't It Make You Want to Go Home?* (1969)
* *Joe South* (1971)
* *So the Seeds Are Growing* (1971)
* *A Look Inside* (1972)
* *Midnight Rainbows* (1975)

## Referanser


## Eksterne lenker
* 
* 
* 
*
Achaica

***Achaica*** er en slekt av biller som ligner smellere (Elateridae). 

## Utbredelse

Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Eucneminae Eschscholtz, 1829
****** Stammen Galbitini Muona, 1991
******* Slekten ***Achaica*** Muona, 1991
********

## Litteratur

## Eksterne lenker
*
Allan Withington

**Allan Withington** (født 31. august 1956 i Wigan, England) er en britisk trompetist, dirigent og messingpedagog.

Allan Withington spilte trompet i Bergen filharmoniske orkester i perioden 1982 til 2022 og har gjort seg særlig bemerket som dirigent for brassband. Han har blant annet vunnet europamesterskapet for brassband med Brighouse & Rastrick Band og NM for brassband med Manger Musikklag og Stavanger Brass Band.

I 2001 ble Allan Withington tildelt Iles-medaljen for betydelige bidrag til brassbandbevegelsen.

## Referanser
Adelaide Kane

**Adelaide Victoria Kane** (født 9. august 1990) er en australsk skuespillerinne. Hun har bl.a. spilt i TV-serien *[[Naboer (TV-serie)|Naboer]]*.

## Referanser


## Eksterne lenker
*
Reid Gilje

**Reid Gilje** (født 1. april 1965) er en norsk musiker, komponist og dirigent fra Askøy.

## Liv og virke
Gilje har som musiker spilt kornett i Stavanger Brass Band, Krohnengen Brass Band, Norges Nasjonale Ungdomskorps, H.M. Kongens Gardes Musikkkorps, Norges Ungdoms Brassband og Eikanger-Bjørsvik Musikklag.

Gilje er frilanser på trompet og flygelhorn innen sjangerne pop, rock og jazz. Han har hatt flere oppdrag i TV, teater og showproduksjoner, blant annet Kringkastingsorkestret. Som fast medlem av Bergen Big Band har han dessuten vært involvert i flere samarbeidsprosjekter med andre musikere.

Gilje har dirigentutdanning fra Griegakademiet og har dirigert flere brassband i Norge og i England, samt Forsvarets Musikkorps Vestlandet.

I 2014 ble han tildelt prisen «Kipekjerringa» av Askøy kommune.

Per 2023 var Gilje fast dirigent for Mo Hornmusikk, Eikanger-Bjørsvik Musikklag og Strusshamn Musikkforening.

## Bemerkelser

* I 2024 ledet Gilje Strusshamn Musikkforening til tredjeplass i europamesterskapet for janitsjarkorps.
* I 2023 ledet Gilje Strusshamn Musikkforening til seier i elitedivisjon i Norgesmesterskapet for janitsjarkorps.
* I 2019 ledet Gilje Eikanger-Bjørsvik Musikklag til seier i elitedivisjon i Norgesmesterskapet for brassband.
* I 2017 ledet Gilje Strusshamn Musikkforening til seier i 1. divisjon i Norgesmesterskapet for janitsjarkorps.
* I 2016 ledet Gilje Mo Hornmusikk til seier i 1. divisjon i Norgesmesterskapet for janitsjarkorps.
* I 2012 ledet Gilje Strusshamn Musikkforening til seier i 2. divisjon i Norgesmesterskapet for janitsjarkorps.

## Referanser
Viking Fotballklubb i 1994

## Eliteserien

## Kamper
### Seriekamper

### Norgesmesterskapet i fotball

## Spillerstatistikk

## Overganger

## Referanser


## Kilder
* 
* 
*
Release Me (Hooverphonic-sang)

**«Release Me»** (norsk oversettelse: *slipp meg fri*) er en popballade som fremføres av det belgiske bandet Hooverphonic. Sangen ble utgitt 17. februar 2020 og skulle ha vært Belgias bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Eurovision Song Contest

Sangen skulle ha vært Belgias bidrag i Eurovision Song Contest 2020 etter at den flamske kringkasteren VRT internt valgte bandet Hooverphonic til å representere landet i konkurransen. Sangen skulle ha deltatt i semifinale 1 i Rotterdam Ahoy i Rotterdam i Nederland tirsdag 12. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Hooverphonic skal i stedet delta i Eurovision Song Contest 2021, men med en annen sang. 

## Sporliste

## Listeplasseringer

## Utgivelseshistorikk

## Referanser
Askøy Brass Band

**Askøy Brass Band** er et musikkorps med base på Hauglandshella i Askøy. 

Korpset ble stiftet i 22. september 1974 under navnet *Ungdomskorpset "Nordlys"* og er et amatørkorps med brassbandbesetning. Askøy Brass Band er tilsluttet Norges Musikkorps Forbund og har flere ganger deltatt i Norgesmesterskapet for brassband. 

## Referanser


## Eksterne lenker
* 
* Korpsets hjemmeside
Sant’Agata dei Goti

**Sant'Agata dei Goti**, også kalt **Sant'Agata alla Suburra**, **Sant'Agata de Capite Suburrae** og **Sant'Agata de Caballo**, er en kirke og titteldiakonia i Roma, dedikert til den hellige jomfrumartyren Agata. Kirken ligger ved Via Mazzarino i Rione Monti og hører inn under sognet Santa Maria ai Monti.

Kirken innehas av *Congregazione delle Sacre Stimmate di Nostro Signore Gesù Cristo*, kalt *Stimmatini*, eller stigmatinere.

## Historie
Kirken ble oppført på 400-tallet som gudstjenstelokale for arianere. Da arianismen var beseiret, ble kirken konsakrert  i 593 av pave Gregor I (590–604). Fasaden, tegnet av Francesco Ferrari, har en medaljong med et lavrelieff forestillende den hellige Agata.

Interiøret er treskipet med kolonner med joniske kapiteler. Baldakinen over høyalteret oppviser cosmatarbeider. I absidens halvkuppel har Paolo Gismondi utført fresken *Den hellige Agatas forherligelse*.

I kirken hviler blant andre humanisten Andreas Johannes Laskaris (1445-1535) og kardinalen Enrico Dante (1884-1967).

## Titeldiakonia
Titeldiakoniaen Sant'Agata dei Goti, initialt kalt *Sant'Agatha in Diaconia*, ble stiftet av pave Leo III (795–816).

;Kardinaldiakoner fra 1900- og 2000-tallet
* Andreas Steinhuber: 1894–1907
* Gaetano Bisleti: 1911–1928, titulus *[[pro hac vice]]*: 1928–1937
* *Vakant*: 1937–1946
* Konrad von Preysing, titulus *pro hac vice*: 1946–1950
* John Francis D'Alton, titulus *pro hac vice*: 1953–1963
* Enrico Dante, titulus *pro hac vice*: 1965–1967
* *Vakant*: 1967–1969
* Silvio Oddi: 1969–1979, titulus *pro hac vice*: 1979–2001
* Tomáš Špidlík: 2003–2010
* Raymond Leo Burke: 2010–

## Bilder

## Referanser


## Litteratur
*Antetomaso, Ebe (April 2005): ”Sant'Agata dei Goti” i  *Roma Sacra: guida alle chiese della città eterna* (Roma: Cosmofilm) (30): s. 10–16. ISSN 1126-6546.
*Armellini, Mariano (1891): *Le chiese di Roma dal secolo IV al XIX.* Roma: Tipografia Vaticana. s. 201–202. OCLC 9269651
*Ausenda, Marco (2002): *Roma (9).* Milano: Touring Club Italiano. s. 304. ISBN 88-365-2541-5
*Hülsen, Christian (1927): *Le chiese di Roma nel medio evo.* Firenze: Leo S. Olschki. s. 166. OCLC 3696954
*Lombardi, Ferruccio (1993): *Roma: chiese, conventi, chiostri: progetto per un inventario 313—1925*. Roma: Edilstampa. sid. 53. OCLC 30727273
*Martinelli, Fioravante (1638): *Diaconia S. Agathae in Subura*. Roma: Tipografia Lodovico Grignani. OCLC 956151392
*Rendina, Claudio (2000): *Guida insolita ai misteri, ai segreti, alle leggende e alle curiosità delle Chiese di Roma*. Roma: Newton & Compton. s. 13–14. ISBN 88-8289-419-3

## Eksterne lenker
*
Amund Braaten

**Amund Braaten** (født 6. desember 1849 i Sør-Odal, død 2. oktober 1919 i Kongsvinger) var en norsk gårdbruker, næringsdrivende og politiker for partiet Frisinnede Venstre.

Braaten var utdanna forstmann. Han dreiv farsgården Slåstadbråten fram til 1887, da han blei skogsjef for firmaet And.H. Kiær & Co og for aksjeselskapet Lier, Varald og Bogen. Han hadde disse stillingene til sin død.

Han var medlem av bystyret i Kongsvinger fra 1889 til 1891 og igjen fra 1911 til 1913. I tida 1895–1897 var han medlem av Vinger herredsstyre. 

Braaaten var vararepresentant til Stortinget for kretsen Lillehammer, Hamar, Gjøvik og Kongsvinger i perioden 1916–1918. Han møtte siste del av 1918-sesjonen. Han var valgt på felles liste av Høyre og Frisinnede Venstre, og tilhørte sistnevnte parti.

## Referanser




## Eksterne lenker
*
The Roop

**The Roop** er et litauisk poprock-band fra Vilnius. Gruppen ble etablert i 2014 og består av sangeren og keyboarderen Vaidotas Valiukevičius, trommeslageren Robertas Baranauskas og gitaristen Mantas Banišauskas. Gruppen skulle ha representert Litauen i Eurovision Song Contest 2020 i Rotterdam i Nederland med låten «On Fire», men arrangementet ble avlyst på grunn av koronaviruspandemien. De vant den litauiske finalen på nytt i 2021 og representerte landet i Eurovision Song Contest 2021 med låten «Discoteque».

## Bakgrunn
The Roop ble grunnlagt i november 2014 i Vilnius. De tre medlemmene hadde alle erfaring fra musikkbransjen tidligere, og vokalisten Vaidotas Valiukevičius hadde også erfaring som skuespiller og programleder. Debutplaten *To Whom It May Concern* ble produsert av plateselskapet DK Records og utgitt i 2015.

2018 deltok The Roop i musikkonkurransen *Eurovizijos* med låten «Yes, I Do». Vinneren av konkurransen får representere Litauen i Eurovision Song Contest, og gruppen endte på tredjeplass.

I 2020 deltok gruppen på nytt i konkurransen, denne gang med låten «On Fire». I finalen 15. februar 2020 vant gruppen både jury- og telefonavstemningen og vant konkurransen sammenlagt. De skulle dermed ha representert Litauen i Eurovision Song Contest 2020 i Rotterdam, og var trukket til å delta i semifinale 1 tirsdag 14. mai. På grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

Som plaster på såret ga den litauiske kringkasteren LRT bandet en finalebillett til den nasjonale finalen *Pabandom iš naujo!* lørdag 6. februar 2021. The Roop deltok med låten «Discoteque» og vant finalen med flest jury- og seerstemmer. De representerte dermed Litauen i Eurovision Song Contest 2021 i Rotterdam i Nederland, der de endte på en åttendeplass.

## Medlemmer
* Vaidotas Valiukevičius (født 1981) – vokal og keyboard
* Robertas Baranauskas (født 1980) – trommer
* Mantas Banišauskas – gitar

## Diskografi
### Album
* 2015: *To Whom It May Concern*
* 2017: *Ghosts*
### Singler
* 2016: «Hello»
* 2017: «Dream On»
* 2017: «Keista draugystė»
* 2018: «Yes, I Do»
* 2019: «Silly Me»
* 2019: «Dance with Your Hands»
* 2020: «On Fire»
*2021: «Discoteque»

## Referanser


## Eksterne lenker
* 
*
H20

**H20** har flere betydninger:

* Halloween H20: 20 Years Later, film (1998) som oppfølger 20 år etter originalen Halloween (1978)
* Hersleb videregående skole, kallenavn basert på adressen Herslebs gate 20b

## Se også
* Vann, H2O, kjemisk formel som viser til at et vannmolekyl består av to hydrogenatomer og ett oksygenatom.
Athena Manoukian

**Athena Manoukian** (gresk: Αθηνά Μανουκιάν (*Athiná Manoukián*), armensk: Աթենա Մանուկեան; født 22. mai 1994 i Athen i Hellas) er en gresk sanger og låtskriver med armenske røtter. Hun skulle ha representert Armenia i Eurovision Song Contest 2020 i Rotterdam i Nederland med låten «Chains on You». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Bakgrunn
I 2007 deltok Manoukian i det greske talentshowet *This Is What's Missing* på Alpha Television Network Greece. Hun vant konkurransen. I det påfølgende året deltok hun i den greske nasjonale finalen til Junior Eurovision Song Contest 2008. Hun deltok med sangen «To fili tis Aphroditis» og endte til slutt på syvende plass.

I 2011 slapp hun sin debutsingel «Party Like a Freak» som fikk stor suksess i Hellas. Den ble også nominert til en pris i greske Video Music Awards. I 2012 slapp hun oppfølgersingelsen «I Surrender», etterfulgt av «Na Les Pos M'agapas» et par måneder etter. Alle tre singlene solgte til gull. I 2014 ga hun ut singelen «XO» på Warner/Chappell og Max Music Scandinavia, og også den fikk stor suksess. Under *Armenian Pulse Awards* vant hun pris i klassen «beste engelskspråklige sang».

Som låtskriver har Manoukian levert en rekke låter for andre artister. I 2017 skrev og komponerte hun «Palia mou agapi» som ble sunget av Elena Paparizou, vinneren av Eurovision Song Contest 2005. I 2018 prøvde hun seg i britiske *[[X Factor (Storbritannia)|X Factor]]*, men ble slått ut av konkurransen under den såkalte bootcamp.

15. februar 2020 vant Athena Manoukian *Depi Jewratessil 2020*, den armenske nasjonale finalen til Eurovision Song Contest. Med sangen «Chains on You» skulle hun dermed ha representert Armenia i Eurovision Song Contest i semifinale 2 torsdag 14. mai 2020 i Rotterdam. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19.

## Diskografi

### Singler

* 2011: «Party Like a Freak» (med DJ Kas)
* 2012: «Na les pōs m' agapas»
* 2012: «I Surrender»
* 2014: «XO»
* 2020: «Chains on You»

## Referanser


## Eksterne lenker
* 
* 
* 
*
Roman Jebavý

**Roman Jebavý** (født 1989) er en tsjekkisk profesjonell tennisspiller.

Han har vunnet fire dobbeltitler på ATP-touren, og kom til dobbeljuniorfinalen av Wimbledon-turneringen 2007 sammen med slovakiske Martin Kližan der de tapte mot López/Trevisan.

## Referanser


## Eksterne lenker
*
Liste over ordførere i Ballangen

**Liste over ordførere i Ballangen** er en oversikt over ordførere og varaordførere i den tidligere Ballangen kommune i Nordland.

Ballangen kommune ble etablert 1. juli 1925 etter en deling av Evenes kommune. De representantene som tilhørte Ballangen sogn i Evenes' herredsstyre gikk inn i det første herredsstyret til Ballangen frem til valgperioden var over 31. desember samme år. John Magnus Østvik ble valgt, ved akklamasjon, til kommunens første ordfører. Østvik var før dette ordfører i Evenes kommune. 1. januar 1962 ble Efjord-området skilt ut fra Lødingen kommune og ble en del av Ballangen, noe som også utløste et nytt kommunestyrevalg i kommunen.

Den 1. januar 2020 ble Ballangen slått sammen med Narvik kommune.

## Ordførere 1925-2020

## Referanser


## Kilder
* Bakgrunnskilde: MP arkiv. Ballangen egen kommune 1925 (side 1-3). Besøkt 19. februar 2020.
* ''Lofotposten'' 29. juni 1985. Hektiske jubeldager for folk i Ballangen (side 4).
Marte Larsen Tønseth

**Marte Larsen Tønseth** (født 1990) er en norsk lokalpolitiker i Løten kommune, Innlandet. Hun er ordfører i kommunen, og representerer Senterpartiet. Hun ble først valgt inn i kommunestyret i 2011. I 2019 ble hun valgt til ordfører med 52 % av stemmene, og ble dermed den andre kvinnelig ordfører på Løten etter  Bente Elin Lilleøkseth.   Under Kommunestyre- og fylkestingsvalget 2015 holdt Tønseth på å bli ordfører som 24 åring, men mistet flertallet....

Tønseth er fra Ådalsbruk og gikk Naturbruk med studiekompetanse på Jønsberg videregående skole fra 2006 til 2009. Hun er utdannet sykepleier og har i tillegg studert organisasjon og ledelse samt risiko, sårbarhet og beredskap på Høyskolen på Rena. Hun har jobbet i hjemmesykepleien i Løten, hvor hun har jobbet siden 2012, og som avdelingssykepleier.

## Referanser


## Eksterne lenker
*
Fischtown Pinguins

**Fischtown Pinguins** er et ishockeylag som spiller i Bremerhaven, Tyskland. De spiller sine kamper i Eisarena Bremerhaven. Laget ble grunnlagt i 1974. 

## Eksterne lenker
*
EHC Red Bull München

**EHC Red Bull München** er et ishockeylag som spiller i München, Tyskland. De spiller sine kamper i Olympia Eishalle. Laget ble grunnlagt i 1998 og spiller i Deutsche Eishockey Liga.

## Eksterne lenker
*
Nürnberg Ice Tigers

**Nürnberg Ice Tigers** er et ishockeylag som spiller i Nürnberg, Tyskland. De spiller sine kamper i Arena Nürnberger Versicherung. Laget ble grunnlagt i 1980 og spiller i Deutsche Eishockey Liga. Laget het *Thomas Sabo Ice Tigers* fra 2009 til 2020.

## Eksterne lenker
*side
*